ตามมาจากรีวิวแรกๆ เห็นว่า 4 ดาว 5 ดาว ร้านน่าจะสวยมากๆ
แต่ค่อนข้างจะผิดหวังนิดหน่อย พอมาถึงเป็นบ้านติดทะเลดัดแปลงเป็นร้านกาแฟ
แต่สถานที่กว้างขวางพอสมควร เจ้าของร้านบอกยังทำอะไรได้ไม่มาก
เพิ่งเปิดมาได้สองเดือนก็ค่อยๆทำค่อยๆไป (น่าจะลงทุนมากกว่านี้หน่อยนะคะ)
ด้านนอกวิวทะเลใช้โต๊ะเก้าอี้เป็นพลาสติกแบบง่ายๆ สวนก็รกๆนิดนึงไม่ได้จัด
แต่วิวทะเลก็โอเคสบายตาดี บรรยากาศเหมือนมาเที่ยวบ้านเพื่อนจริงๆ
ถ้ามาร้านนี้อย่าคาดหวังกับบรรยากาศมาก แนะนำร้านถัดไป so far so good
วิวจะดีกว่า มีมุมถ่ายรูปเยอะกว่า แต่อาหารไปลองชิมกันเองนะไม่อยากพูด555
เมนูร้านนี้ก็มีไม่ค่อยเยอะ เป็นอาหารจานเดียว กับอาหารทานเล่นนิดๆหน่อยๆ
วันนี้ตั้งใจมาทานขนมกับเครื่องดื่มอยู่แล้วไม่ได้มาทานอาหาร
สั่งฮันนี่โทสต์กับชาเขียวนมไป ส่วนของเพื่อนเป็นกาแฟเย็น
รสชาติเครื่องดื่มโอเคอร่อยใช้ได้ ค่อนข้างมาตรฐาน
แต่ฮันนี่โทสต์ที่สั่งมา แข็งจนกินไม่ได้ จานนี้ราคา 100 บาท เสียดายตังค์อ้ะ
สรุป ความเห็นส่วนตัว เป็นร้านที่ต้องปรับปรุงอีกหลายอย่างทั้งบรรยากาศ
เมนูอาหาร(น้อยไปหน่อย) ส่วนการบริการเจ้าของดูแลเองเป็นอย่างดี
คาดว่าต่อไปในอนาคตร้านจะปรับปรุงและพัฒนาให้ดีขึ้นไปเรื่อยๆ
ตอนนี้ก็ยังใหม่ๆ อะไรๆ ก็อาจจะยังไม่ลงตัว ขอให้ 2 ดาวไว้ก่อนนะคะ